Middelsstore, kraftige skarabider, svarte med grønnlig metallglans. Hodet er bredt og skovlformet, kroppen kort og bred. Pronotum er minst så bredt som dekkvingene, som mangler punktstriper og har et kløvet framspring i midten. Beina er kraftige, leggene med store tenner på utsiden. Frambeina har føtter (tarser), men disse er meget korte og spinkle. Kroppsoverflaten virker gjerne noe ruglete eller bulkete, og mange arter har mønstere av hårlignende skjell.